### NN 56/2023 (26.5.2023.), Pravilnik o određivanju visine stvarnih troškova izdavanja i uvjeta korištenja podataka

Državna geodetska uprava

970

Na temelju članka 171. stavaka 8. i 9. Zakona o državnoj izmjeri i katastru nekretnina (»Narodne novine«, br. 112/18. i 39/22.), glavni ravnatelj Državne geodetske uprave 23. svibnja 2023. donio je

PRAVILNIK

O ODREĐIVANJU VISINE STVARNIH TROŠKOVA IZDAVANJA I UVJETA KORIŠTENJA PODATAKA

POGLAVLJE I.
 OSNOVNE ODREDBE

Članak 1.

Ovim Pravilnikom propisuje se izdavanje podataka državne izmjere, katastra nekretnina, registra zgrada, katastra infrastrukture, registra prostornih jedinica i registra geografskih imena (u daljnjem tekstu: podaci), tehničke radnje koje se obavljaju u postupku izdavanja podataka, visina stvarnih troškova za izdavanje podataka i izvođenje tehničkih radnji te uvjeti korištenja podataka.

POGLAVLJE II.
 IZDAVANJE PODATAKA

Članak 2.

Pristup i korištenje podataka može se ostvariti na sljedeće načine:

1. putem mrežnih usluga ili druge elektroničke točke za pristup podacima

2. podnošenjem zahtjeva Državnoj geodetskoj upravi odnosno tijelu nadležnom za katastarske i geodetske poslove Grada Zagreba.

Članak 3.

(1) Mrežna usluga predstavlja interoperabilan oblik komunikacije između strojeva (tzv. Machine to Machine) kojim se prostorni podaci isporučuju korisniku putem interneta na razne načine i u raznim oblicima. Mrežna usluga ne predstavlja komunikaciju putem elektroničke pošte.

(2) Pod drugom elektroničkom točkom za pristup podacima podrazumijeva se elektronička točka na kojoj stranka može elektronički podnijeti zahtjev u sustavu u kojem se nalaze podaci iz članka 1. ovoga Pravilnika te samostalno preuzeti podatke.

(3) Podnošenje zahtjeva iz članka 2. točke 2. ovoga Pravilnika može se ostvariti neposredno, poštom ili elektroničkom poštom.

Članak 4.

(1) Za izdavanje podataka korisnici podnose zahtjev u kojem navode podatke koje žele koristiti, naziv/ime i prezime, OIB i svrhu korištenja.

(2) Za službene državne karte i tematske karte za opću uporabu neposredno iz Priloga 2. točke 2.2. ovoga Pravilnika, zahtjev se ne podnosi.

(3) Standardni obrasci zahtjeva objavljuju se na mrežnim stranicama Državne geodetske uprave.

Članak 5.

(1) U smislu ovoga Pravilnika korisnikom se smatra svaka fizička i pravna osoba kao i tijela javne vlasti.

(2) Stalni korisnici su fizičke i pravne osobe kojima je po posebnom zahtjevu odobren status stalnog korisnika, obzirom na učestalost izdavanja podataka.

(3) Obrazac zahtjeva za odobravanje izdavanja podataka kao stalnom korisniku objavljuje se na mrežnim stranicama Državne geodetske uprave i u pravilu se podnosi jednom godišnje.

Članak 6.

Prilikom isporuke podataka Državna geodetska uprava dostavlja korisniku potrebne metapodatke o izdanim podacima, kojima raspolaže.

Članak 7.

U Državnoj geodetskoj upravi i tijelu nadležnom za katastarske i geodetske poslove Grada Zagreba izdaju se i podaci dobiveni obradom, prilagođavanjem, spajanjem i/ili izdvajanjem te oblikovanjem nekoliko pojedinačnih službenih podataka (u daljnjem tekstu: izvedeni podaci).

Članak 8.

U cilju detaljnijeg pregleda i dodatnog opisa podataka Državna geodetska uprava izrađuje i na mrežnim stranicama objavljuje Katalog podataka.

ODJELJAK 1.
 PONOVNA UPORABA PODATAKA

Članak 9.

(1) U smislu ponovne uporabe podataka korisnikom se smatra svaka fizička i pravna osoba, isključujući tijela javne vlasti kada koriste podatke radi obavljanja poslova iz nadležnosti.

(2) Podaci za ponovnu uporabu stavljaju se korisnicima na uporabu javnom objavom putem mrežnih usluga ili druge odgovarajuće točke za elektronički pristup podacima (otvoreni podaci).

(3) Iznimno od stavka 2. ovoga članka, korisnik može podnijeti zahtjev za ponovnu uporabu podataka na način iz članka 2. točke 2. ovoga Pravilnika, ukoliko podaci nisu dostupni putem mrežnih usluga ili druge elektroničke točke za pristup podacima.

(4) Popis podataka za ponovnu uporabu i pratećih metapodataka nalazi se u Prilogu 1. koji je sastavni dio ovoga Pravilnika i objavljuje se na mrežnim stranicama Državne geodetske uprave sukladno propisu kojim se uređuje ponovna uporaba podataka.

(5) Po zahtjevu korisnika za ponovnu uporabu Državna geodetska uprava neće prilagođavati i obrađivati te neće izdvajati dijelove podataka.

Članak 10.

(1) Za pristup i korištenje podataka za ponovnu uporabu što podrazumijeva i visokovrijedne skupove podataka iz članka 11. ovoga Pravilnika, stvarni troškovi se ne naplaćuju.

(2) Iznimno od stavka 1. ovoga članka korisniku se mogu naplatiti stvarni materijalni troškovi i troškovi dostave informacija sukladno propisima kojima je uređeno pravo na pristup informacijama.

(3) Stvarni materijalni troškovi iz stavka 2. ovoga članka naplaćuju se isključivo ukoliko prelaze iznos mogućeg oslobođenja iz razloga učinkovitosti i ekonomičnosti te ostvarivanja razmjernosti u zaštiti prava stranaka i javnog interesa sukladno propisima kojima se uređuje pravo na pristup informacijama.

(4) Uvjeti korištenja podataka za ponovnu uporabu u skladu su s otvorenim dozvolama kojima se uređuje ponovna uporaba podataka i objavljuju se na mrežnim stranicama Državne geodetske uprave.

(5) U slučaju kada se stvarni materijalni troškovi i troškovi dostave informacija za ponovnu uporabu ne naplaćuju, ne donosi se rješenje.

Članak 11.

(1) Visokovrijedni skupovi podataka stavljaju se na raspolaganje korisnicima putem API-a (aplikacijskih mrežnih sučelja) ili drugih odgovarajućih mrežnih usluga preuzimanja (skupno preuzimanje).

(2) Uvjeti korištenja visokovrijednih skupova podataka u skladu su sa otvorenim dozvolama kojima se uređuje ponovna uporaba podataka.

(3) Popis visokovrijednih skupova podataka s uvjetima korištenja objavljuje se na geoportalu Državne geodetske uprave ili mrežnim stranicama Državne geodetske uprave.

ODJELJAK 2.
 RAZMJENA PODATAKA S JAVNOPRAVNIM TIJELIMA

Članak 12.

(1) Kada javnopravna tijela koriste podatke iz članka 1. ovoga Pravilnika za obavljanje poslova iz nadležnosti, obveze i tehnički detalji uređuju se protokolom.

(2) Iznimno od stavka 1. ovoga članka podaci se dostavljaju bez protokola kada se radi o jednokratnom preuzimanju podataka.

(3) U slučaju korištenja podataka putem mrežnih usluga javnopravna tijela imaju poseban status korisnika više razine usluge.

(4) Popis mrežnih sluga koji se daju na korištenje javnopravnim tijelima može se razlikovati od popisa mrežnih usluga za ponovnu uporabu podataka.

Članak 13.

S korisnicima podataka koji sudjeluju u sufinanciranju izrade i održavanja podataka državne izmjere i katastra nekretnina sklapaju se sporazumi u kojima se pored ostaloga, utvrđuje način i vrijeme korištenja sufinanciranih podataka, pri tome uzimajući u obzir visinu uloženih sredstava.

ODJELJAK 3.
 PRISTUP PODACIMA U SVRHU OBAVLJANJA STRUČNIH GEODETSKIH POSLOVA

Članak 14.

(1) Pristup i korištenje podataka osobama koje imaju suglasnost Državne geodetske uprave odnosno obavljaju stručne geodetske poslove iz članaka 5. i 6. Zakona o obavljanju geodetske djelatnosti (»Narodne novine«, broj 25/18.), omogućen je elektronički, putem posebne pristupne točke.

(2) Prilikom pristupa i korištenja podataka u svrhu obavljanja stručnih geodetskih poslova, odgovorna osoba potpisuje izjavu kojom se obvezuje da će preuzete podatke upotrebljavati isključivo za obavljanje stručnih geodetskih poslova iz članaka 5. i 6. Zakona o obavljanju geodetske djelatnosti.

POGLAVLJE III.
 TEHNIČKE RADNJE

Članak 15.

(1) Pod tehničkom radnjom podrazumijevaju se postupanja iz Priloga 2. točke 8. ovoga Pravilnika za koja je potrebno uložiti dodatni rad nad podacima iz članka 1. ovoga Pravilnika koji se vode u službenim evidencijama, a da bi se udovoljilo zahtjevu stranke.

(2) Pod tehničkom radnjom podrazumijevaju se i geodetske usluge iz članka 160. točka 7. Zakona o državnoj izmjeri i katastru nekretnina (»Narodne novine«, br. 112/18. i 39/22.) (u daljnjem tekstu: Zakon).

(3) Tehničke radnje ne predstavljaju ponovnu uporabu podataka.

POGLAVLJE IV.
 VISINA STVARNOG TROŠKA

Članak 16.

(1) Za izdavanje izvedenih podataka iz članka 7. ovoga Pravilnika te za tehničke radnje iz članka 15. ovoga Pravilnika, stranka plaća stvarne troškove.

(2) Pod stvarnim troškovima podrazumijeva se dio troškova potreban za održavanje, reproduciranje (umnožavanje) i isporuku podataka.

Članak 17.

(1) Iznos stvarnog troška izražava se jediničnom naknadom. Jedinične naknade iskazane su u Prilogu 2. koji je sastavni dio ovoga Pravilnika.

(2) Ukupna naknada za izdavanje izvedenih podataka i izvođenje određenih tehničkih radnji obračunava se sukladno elementima izračuna danim u Prilogu 2. ovoga Pravilnika.

(3) Naknada za izvođenje tehničkih radnji obračunava se i osobama iz članka 14. ovoga Pravilnika.

POGLAVLJE V.
 UVJETI KORIŠTENJA

Članak 18.

Korištenje podataka iz Priloga 2. ovoga Pravilnika dopušteno je u skladu s uvjetima propisanim ovim Pravilnikom i u skladu s ograničenjima propisanim propisima kojima se uređuje zaštita osobnih podataka, nacionalna sigurnost i dr.

Članak 19.

(1) Svrha uporabe podataka, u smislu ovoga Pravilnika, može biti komercijalna i nekomercijalna.

(2) Korisnik je ovlašten podatke u izvornom obliku i metapodatke reproducirati, distribuirati i stavljati na raspolaganje trećim osobama, prilagođavati i povezivati s vlastitim podacima i podacima trećih osoba u svrhu stvaranja novih skupova podataka te iskorištavati integriranjem u unutarnje i vanjske poslovne procese, proizvode i aplikacije u javnim i nejavnim elektroničkim mrežama.

(3) Preuzimanjem podataka Državna geodetska uprava ne prenosi pravo vlasništva nad podacima čak i ako su isti uklopljeni u bazu podataka korisnika ili treće strane.

(4) Državna geodetska uprava zadržava pravo dodjeljivati prava korištenja podataka trećim stranama, tj. daljnjim korisnicima.

(5) Korisnik je ovlašten podatke u izvornom obliku javno objavljivati na način da istakne izvor podataka (Državna geodetska uprava), naziv proizvoda i vremensko razdoblje/datum na koji se odnose podaci.

(6) Kod stvaranja novih proizvoda i usluga s dodanom vrijednošću, javnoj objavi istih te pri prenošenju podataka trećoj strani korisnik je dužan navesti izvor podataka »Sadrži podatke Državne geodetske uprave«, naziv proizvoda i kada je primjenjivo, vremensko razdoblje/datum na koji se odnose podaci.

(7) Korisnik je obvezan naznačiti sve izmjene ili dorade nad podacima u slučaju iz stavka 6. ovoga članka.

(8) Ukoliko preuzeti podaci sadrže i osobne podatke, korisnik je dužan pri njihovom korištenju pridržavati se odredbi propisa koji uređuju zaštitu osobnih podataka.

(9) Državna geodetska uprava nije odgovorna ni za kakvu štetu korisniku koja eventualno nastane korištenjem ili zbog korištenja preuzetih podataka i metapodataka.

(10) U slučaju da Državna geodetska utvrdi neprimjereno korištenje podataka, automatski i trenutačno će opozvati prava korisnika.

Članak 20.

(1) Podnošenjem zahtjeva odnosno preuzimanjem podataka korisnik prihvaća uvjete korištenja iz članka 19. ovoga Pravilnika.

(2) Uvjeti korištenja iz članka 19. ovoga Pravilnika sastavni su dio zahtjeva iz članka 4. stavka 1. ovoga Pravilnika.

(3) Korištenjem podataka putem mrežnih usluga korisnik prihvaća uvjete korištenja objavljene na geoportalu Državne geodetske uprave, a koji su u skladu s uvjetima korištenja iz članka 19. ovoga Pravilnika odnosno u slučaju ponovne uporabe u skladu s uvjetima iz članka 10. stavka 4. ovoga Pravilnika.

POGLAVLJE VI.
 PRIJELAZNE I ZAVRŠNE ODREDBE

Članak 21.

Danom stupanja na snagu ovoga Pravilnika prestaju važiti odredbe članka 4. stavaka 1. i 2. i članka 5. stavka 2. Pravilnika o određivanju visine stvarnih troškova uporabe podataka dokumentacije državne izmjere i katastra nekretnina (»Narodne novine«, broj 59/18.).

Članak 22.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/23-01/6

Urbroj: 541-1-23-28

Zagreb, 23. svibnja 2023.

Glavni ravnatelj
 Antonio Šustić, dipl. ing. geod., v. r.

PRILOG 1.

PODACI ZA PONOVNU UPORABU PODATAKA

1. PODACI O GEODETSKIM TOČKAMA

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Koordinate stalne točke geodetske osnove | Analogni | – | Točka |
| Digitalni | XLS |
| Opis položaja stalne točke geodetske osnove | Analogni | – | Točka |
| Digitalni | PDF |

2. ORTOFOTOKARTE MJERILA OD 1 : 500 DO 1 : 5 000

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Ortofotokarta | digitalni | TIFF+TFW+DWG | List |

Napomena:

Ortofotokarte mjerila 1 : 500, 1 : 1 000 i 1 : 2 000 izrađene su samo za određena područja.

3. HRVATSKA OSNOVNA KARTA (HOK)

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| HOK 1 : 5 000 | digitalni | TIFF+TFW | list |

4. DETALJNE TOPOGRAFSKE KARTE (DTK)

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| DTK u mjerilu 1 : 25 000 (TK25) | digitalni | TIFF+TFW | list |
| DTK u mjerilu 1 : 100 000 (TK100) | digitalni | TIFF+TFW | list |
| DTK u mjerilu 1 : 200 000 (TK200) | digitalni | TIFF+TFW | list |

5. DIGITALNI MODEL RELJEFA (DMR)

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Izvorni podaci DMR-a nastali fotogrametrijskom restitucijom | digitalni | DGN | list |
| Izvorni podaci DMR-a nastali vektorizacijom slojnica iz HOK-a | digitalni | DXF | list |
| Digitalni model visina rezolucije 25 x 25 m | digitalni ASCII | XYZ | list |
| Digitalni model visina nastao iz klasificiranih podataka laserskog snimanja rezolucije 1 x 1 m | digitalni | TIFF+TFW | list |

Napomene:

1. Podaci DMR-a nastali fotogrametrijskom restitucijom dostupni su sukladno podjeli na listove 1 : 25 000.

2. Podaci DMR-a nastali vektorizacijom slojnica iz HOK-a izrađeni su za određena područja.

3. Podaci digitalnog modela visina dostupni su sukladno podjeli na listove 1 : 25 000.

4. Podaci digitalnog modela visina nastali iz klasificiranih podataka laserskog snimanja dostupni su sukladno podjeli na listove 1 : 2 000.

6. DIGITALNI MODEL POVRŠINA (DMP)

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Klasificirani izvorni podaci laserskog mjerenja | digitalni | LAS/LAZ | list |
| Podaci DMP-a nastali iz laserskog snimanja rezolucije 1 x 1 m | digitalni | TIFF+TFW | list |
| 3D scene (3D mash) | digitalni | 3mx | zadatak |

Napomene:

1. Podaci DMP-a nastali iz laserskog snimanja dostupni su sukladno podjeli na listove 1 : 2 000.

2. Podaci 3D scena izrađeni su za određena područja po zadacima.

7. PODACI O DRŽAVNOJ GRANICI

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Podaci za kopneni dio državne granice | digitalni | SHP | Republika Hrvatska |
| Podaci za kopneni dio državne granice s jednom susjednom državom | digitalni | SHP | Republika Slovenija |
| Mađarska |
| Bosna i  Hercegovina |
| Republika Srbija |
| Crna Gora |
| Granična točka s pripadajućim koordinatama | analogni | - | točka |
| digitalni | XLS |
| Svi podaci o graničnoj točki s pripadajućim koordinatama i skicom položaja | analogni | - | točka |
| digitalni | PDF |

Napomena:

Podaci o graničnim točkama izdaju se samo za državne granice koje su utvrđene i označene, tj. bilateralno usuglašene i ratificirane.

8. PODACI REGISTRA PROSTORNIH JEDINICA

8.1. Podaci iz popisa prostornih jedinica

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Popis gradova i općina (županije, gradovi i općine) za područje Republike Hrvatske | digitalni | XML | popis |
| Popis prostornih jedinica mjesne samouprave (gradski kotar, gradska četvrt, mjesni odbor) za područje Republike Hrvatske | digitalni | XML | popis |
| Popis katastarskih prostornih jedinica (katastarske općine, katastarski uredi i ispostave) za područje Republike Hrvatske | digitalni | XML | popis |
| Popis naselja (naselja, gradovi/općine, županije) za područje Republike Hrvatske | digitalni | XML | popis |
| Popis statističkih krugova za područje Republike Hrvatske | digitalni | XML | popis |
| Popis popisnih krugova za područje Republike Hrvatske | digitalni | XML | popis |
| Popis ulica za područje Republike Hrvatske | digitalni | XML | popis |
| Popis ulica za područje jedne županije | digitalni | XML | popis |
| Popis kućnih brojeva za područje Republike Hrvatske | digitalni | XML | popis |
| Popis kućnih brojeva za područje jedne županije | digitalni | XML | popis |
| Popis pojedinačnih prostornih jedinica | digitalni | XML | prostorna jedinica |
| Popis pojedinačnih ulica | digitalni | XML | ulica |
| Popis pojedinačnih kućnih brojeva | digitalni | XML | kućni broj |

8.2. Podaci iz grafičkog dijela registra prostornih jedinica

|  |  |  |  |
| --- | --- | --- | --- |
| Naziv proizvoda | Oblik | Format  podataka | Jedinica mjere |
| Svi podaci za područje Republike Hrvatske\* | digitalni | SHP | Republika Hrvatska |
| Svi podaci za područje županije\* | digitalni | SHP | županija |
| Svi podaci za područje grada/općine\* | digitalni | SHP | grad/općina |
| Podaci za prostornu jedinicu | digitalni | SHP | prostorna jedinica |
| Podaci za ulicu i kućni broj | digitalni | SHP | ulica |
| Podaci za kućni broj | digitalni | SHP | kućni broj |

\*Odnosi se na prostorne podatke do razine statističkog kruga.

Napomena:

Državna geodetska uprava izdaje podatke Registra prostornih jedinica iz Tehničke dokumentacije za provođenje Popisa stanovništva, kućanstava i stanova u Republici Hrvatskoj (Popis 2021. stanje podataka na dan 15. 12. 2020. godine). Navedeni grafički podaci dostupni su u SHP formatu, a pisani podaci u PDF formatu.

9. PODACI IZ KATASTRA NEKRETNINA

9.1. Geodetsko-tehnički dio

9.1.1. Katastarski plan

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Katastarski plan1) | digitalni | SHP | katastarska općina |

Napomena:

1) Podaci u SHP formatu izdaju se u Središnjem uredu Državne geodetske uprave po katastarskim općinama.

9.2. Popisno-knjižni dio

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Popis popisno-knjižnog dijela katastarskog operata/baze zemljišnih podataka 1) | digitalni | CSV | redak |

Napomena:

1) Sadržaj popisa propisan je pravilnikom koji definira sadržaj i oblik katastarskog operata katastra nekretnina. Podaci se izdaju u Središnjem uredu Državne geodetske uprave.

10. PODACI KATASTRA INFRASTRUKTURE

10.1. Grafički dio

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Izvod iz plana katastra infrastrukture 1) | digitalni | DXF/SHP | katastarska općina |

Napomena:

1) Podaci se izdaju se u Središnjem uredu Državne geodetske uprave.

11. REGISTAR ZGRADA

11.1. Podaci iz popisa zgrada

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Popis zgrada | digitalni | CSV/XLS | redak |
| Popis samostalnih uporabnih cjelina (SUC) | digitalni | CSV/XLS | redak |

11.2. Podaci iz grafičkog dijela registra zgrada

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Zgrada (2D) | digitalni | SHP | zgrada |
| Zgrada (3D) | digitalni | CityGML | SUC |

Napomena:

Podaci registra zgrada postoje samo za određeni dio Republike Hrvatske.

12. VEKTORSKI TOPOGRAFSKI PODACI

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Podaci u mjerilu  1 : 1.000.000 za područje RH | digitalni | GDB | Republika Hrvatska |
| Podaci Temeljne topografske baze (TTB) – objektna cjelina | digitalni | GDB | objektna cjelina |

13. PODACI IZ REGISTRA GEOGRAFSKIH IMENA

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Podaci o geografskom imenu | digitalni | SHP | geografsko ime |

Napomena:

Najmanja prostorna jedinica prema kojoj se izdaju podaci je naselje.

14. OSTALI PROIZVODI

|  |  |  |  |
| --- | --- | --- | --- |
| Naziv proizvoda | Oblik | Format podataka | Jedinica mjere |
| Podjela na listove za mjerila  1 : 1 000 do 1 : 250 000 u HTRS96/TM | digitalni | SHP | Republika Hrvatska |

15. APLIKACIJE I USLUGE

15.1. Programske aplikacije

|  |  |
| --- | --- |
| Naziv proizvoda | Jedinica mjere |
| e-aplikacija za izdavanje podataka stalnih točaka geodetske osnove | Web aplikacija |
| e-aplikacija za transformaciju koordinata (T7D) | Web aplikacija |

15.2. CROPOS usluga

|  |  |  |
| --- | --- | --- |
| Vrsta usluge | Točnost | Format podataka |
| CROPOS – DPS diferencijalni servis pozicioniranja | 0,3 – 0,5 m | RTCM 2.3 |
| CROPOS – VPPS visokoprecizni servis pozicioniranja | 0,02 – 0,04 m | RTCM 2.3 /RTCM 3.1 /RTCM 3.2 |

PRILOG 2.

IZVEDENI PODACI I TEHNIČKE RADNJE

Podaci dobiveni obradom, prilagođavanjem, spajanjem i/ili izdvajanjem te oblikovanjem nekoliko pojedinačnih službenih podataka

1. AEROFOTOGRAMETRIJSKI MATERIJALI

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Aerofotogrametrijski snimak | digitalni | TIFF | snimak | 6,00 |
| Podaci aerotriangulacije | digitalni | TXT | snimak | 2,00 |

2. DETALJNE TOPOGRAFSKE KARTE (DTK)

2.1. Detaljne topografske karte (DTK) u neprekinutom nizu

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| DTK u mjerilu  1 : 25 000 (TK25) prikazana u neprekinutom nizu za odabrano područje | digitalni | PDF | list | 13,00 |

Napomena:

Ukupna naknada za podatke iz tablica točke 1. i 2.1. ovoga Priloga izračunava se uz upotrebu koeficijenta na sljedeći način:

|  |  |
| --- | --- |
| Količina proizvoda | Koeficijent |
| 6 – 10 | 0,9 |
| 11 – 20 | 0,8 |
| 21 – 50 | 0,7 |
| 51 – 100 | 0,6 |
| 100 – 5000 | 0,5 |
| > 5000 | 0,2 |

2.2. Detaljne topografske karte (DTK) – opća uporaba neposredno

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| DTK u mjerilu  1 : 25 000 (TK25)\* | analogni | prošireni B2 | formatirani list karte | 3,90 |

\*Detaljne topografske karte (DTK) – analogne, preklopljene (falcane), koje se izdaju bez zahtjeva

3. DIGITALNI MODEL RELJEFA (DMR)

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Izvorni podaci DMR-a nastali fotogrametrijskom restitucijom | digitalni | DWG/DGN | ha | 1 EUR + 0,01 EUR/ha |
| Izvorni podaci DMR-a nastali vektorizacijom slojnica iz HOK-a | digitalni | DWG/DGN | ha | 1 EUR + 0,01 EUR/ha |

Napomene:

1. Minimalna narudžba je 10 ha.

2. Podaci DMR-a nastali vektorizacijom slojnica iz HOK-a izrađeni su za određena područja.

4. PODACI IZ KATASTRA NEKRETNINA

4.1. Geodetsko-tehnički dio

4.1.1. Katastarski plan

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Katastarski plan i knjižni podaci o katastarskim česticama i vlasnicima 1) | digitalni | GML | katastarska čestica | 0,00 |
| Katastarski plan 2) | digitalni | GML | katastarska čestica | 1 EUR + 0,30 EUR/k.č. |

Napomene:

1) Podaci se izdaju elektroničkim putem samo u svrhu izrade geodetskih elaborata u skladu s člankom 14. ovoga Pravilnika.

2) Podaci u GML formatu se izdaju samo u katastarskim uredima po katastarskim česticama.

4.1.2. Arhivski katastarski plan u rasterskom obliku

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Katastarski plan | digitalni | TIFF/JPEG | list | 10,00 |
| Katastarski plan | analogni | - | list A4 | 2,50 |
| Katastarski plan | analogni | - | list A3 | 5,00 |

Napomena:

Za podatke za koje je navedeno više formata, podaci se izdaju u jednom od raspoloživih formata, tj. formatu u kojem su podaci dostupni.

4.1.3. Zbirka elaborata (geodetski elaborat, geodetski projekt, elaborat katastarske izmjere, elaborat komasacije)

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Skica izmjere/fotoskica | digitalni | TIFF/PDF/  DJVU | list A4 | 2,50 |
| Skica izmjere/fotoskica | digitalni | TIFF/PDF/  DJVU | > list A4 | 6,00 |
| Skica izmjere/fotoskica | analogni | - | list A4 | 5,00 |
| Skica izmjere/fotoskica | analogni | - | list A3 | 10,00 |
| Ostali sastavni dijelovi elaborata | digitalni | TIFF/PDF/DJVU/ASCII/DWG | dio  elaborata | 1,30 |
| Ostali sastavni dijelovi elaborata | analogni | - | list A4 | 2,00 |
| Ostali sastavni dijelovi elaborata | analogni | - | list A3 | 4,00 |

Napomene:

1. Za podatke za koje je navedeno više formata, podaci se izdaju u jednom od raspoloživih formata, tj. formatu u kojem su podaci dostupni.

2. U slučaju ostalih sastavnih dijelova elaborata jedinica mjere »dio« određuje se sukladno pravilniku koji definira sastavne dijelove elaborata.

4.2. Popisno-knjižni dio

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Pomoćni popisi iz popisno-knjižnog dijela katastarskog operata/baze zemljišnih podataka 1) | digitalni | XLS | redak | 1 EUR + 0,03 EUR/redak |

Napomena:

1) Sadržaj popisa propisan je pravilnikom koji definira sadržaj i oblik katastarskog operata katastra nekretnina. Podaci se izdaju u katastarskim uredima.

5. PODACI KATASTRA INFRASTRUKTURE

5.1. Grafički dio

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Izvod iz plana katastra infrastrukture (samo vod) 1) | digitalni | DXF/SHP | km | 1 EUR + 3,30 EUR/km \*) |
| Plan katastra  infrastrukture 2) | digitalni | TIFF/JPEG | dm2 | 1 EUR + 0,60 EUR/dm² \*\*) |

Napomene:

1) Podaci se izdaju u katastarskim uredima.

2) Podaci se samo izdaju u Gradskom uredu za katastar i geodetske polove Grada Zagreba za područje Grada Zagreba.

\*) Svaki započeti km računa se kao cijeli.

\*\*) Svaki započeti dm2 računa se kao cijeli.

5.2. Zbirka elaborata katastra infrastrukture

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Sastavni dijelovi elaborata iz pismohrane | digitalni | TIFF/PDF/  JPEG/DJVU | dio elaborata | 1,30 |
| Sastavni dijelovi elaborata iz pismohrane | analogni | - | list A4 | 2,00 |
| Sastavni dijelovi elaborata iz pismohrane | analogni | - | list A3 | 4,00 |

Napomene:

1. Za podatke iz poglavlja 5. ovoga Priloga za koje je navedeno više formata, podaci se izdaju u jednom od raspoloživih formata, tj. u formatu u kojem su podaci dostupni.

2. Jedinica mjere »dio« određuje se sukladno pravilniku koji definira sastavne dijelove elaborata katastra infrastrukture.

6. OSTALI PROIZVODI

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Izdavanje podataka iz pismohrane (arhivske građe) | digitalni | TIFF/PDF/  DJVU | dokument | 1,00 |
| Izdavanje podataka iz pismohrane (arhivske građe) | analogni | - | list A4 | 2,00 |
| Izdavanje podataka iz pismohrane (arhivske građe) | analogni | - | list A3 | 5,00 |

Napomene:

1. Za podatke za koje je navedeno više formata, podaci se izdaju u jednom od raspoloživih formata, tj. u formatu u kojem su podaci dostupni.

2. Izdavanje podataka iz pismohrane definirano u poglavlju 6. ovoga Priloga ne odnosi se na izdavanje podataka iz 4.1.2., 4.1.3. i 5.2. ovoga Priloga.

7. KNJIGE I NAKLADNIŠTVO

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada [EUR] |
| Zbirka kartografskih znakova | analogni | knjiga | kom. | 6,00 |
| Zbirka kartografskih znakova | digitalni | PDF | knjiga | 0,00 |
| Topografske karte na tlu Hrvatske | analogni | knjiga | kom. | 13,00 |

8. TEHNIČKE RADNJE

8.1. Tehničke radnje

|  |  |  |
| --- | --- | --- |
| Tehnička radnja | Jedinica | Naknada [EUR] |
| Privremeno ili trajno premještanje ili uklanjanje oznake izmjere | točka | 30,00 |
| Geodetske usluge koje se odnose na obavljanje geodetskih poslova vezanih za promjenu načina uporabe zemljišta | katastarska čestica | 30,00 |
| Identifikacija u postupcima rješavanja imovinskopravnih odnosa za tijela državne uprave i druga državna tijela bez terenskog očevida | katastarska čestica | 0,00 |
| Obrada službenih podataka – nestandardni izvodi iz popisno-knjižnog dijela katastarskog operata (XLS) | čestica/  redak | 100 eura +0,05 eura čestica/redak |
| Obrada službenih podataka | sat | Naknada za ulazne podatke +  30,00 eura/sat |
| Izrada povijesti promjena na katastarskoj čestici 1) | katastarska čestica u sadašnjoj evidenciji /dio katastarske čestice u sadašnjoj evidenciji | 10,00 |
| Identifikacija katastarskih čestica prema zemljišno knjižnom stanju 1) | katastarska čestica | 3,00 |
| Identifikacija katastarskih čestica prema prethodnoj katastarskoj izmjeri 1) | katastarska čestica | 3,00 |

1) Naknada se ne naplaćuje tijelima, pravnim i fizičkim osobama koje su oslobođene naplate upravne pristojbe prema odredbama općeg oslobođenja Zakona o upravnim pristojbama ili drugim posebnim propisima.

8.2. CROPOS usluga

|  |  |  |  |  |
| --- | --- | --- | --- | --- |
| Vrsta usluge | Točnost | Format podataka | Jedinica mjere | Naknada [EUR] |
| CROPOS – GPPS  geodetski precizni servis pozicioniranja | post  processing | RINEX / RINEX VRS | minuta | 0,06 |

Napomena:

Troškovi registracije iznose 40 EUR i naplaćuju se jednokratno prilikom podnošenja zahtjeva za registraciju, bez obzira na zahtijevani broj servisa.